Río Oder

O **Oder** (en alemán **Oder**, en polaco e checo **Odra**, sorbio **Wodra**) é un río europeo de 866&nbsp;km de lonxitude, que atravesa a República Checa, Polonia e máis Alemaña, até desaugar no mar Báltico.

## Percorrido 
Tomando o seu nacemento desde a fonte do seu afluente, o Warthe, a lonxitude sería de 1.045&nbsp;km. Dos 854&nbsp;km de percorrido do río, aproximadamente 112&nbsp;km transcorren na República Checa e 742&nbsp;km en Polonia (dos que 187&nbsp;km marcan fronteira entre este país e Alemaña). Dos 118.861&nbsp;km² da área da conca hidrográfica do Oder, corresponden 106.056 a territorio polaco (89 %), 7.217&nbsp;km² á República Checa (6 %), e 5.587&nbsp;km² a Alemaña (5 %).

O Oder nace en Fidlův Kopec (en alemán *Lieselberg*) nos Alpes Moravos (*Odergebirge*), un ramal da cadea dos Montes Sudetes, na República Checa, non lonxe da cidade de Olomuc (alemán *Olmütz*). Desde aí diríxese para o norte, sinalando, en parte, augas abaixo de Ostrava (alemán *Ostrau*) os límites entre a Moravia checa e a Silesia polaca. Unha vez na Silesia, toma, paulatinamente, en dirección para noroeste, atravesando entre outras a importante cidade de Wrocław (a antiga *Breslau* dos alemáns).

En Ratzdorf recibe as augas do Neisse (polaco *Nysa*), que desde o norte de Guben marca a fronteira entre Polonia e Brandeburgo. Desde aí, xa o Oder sinala a fronteira con Alemaña até as proximidades de Schwedt. Neste tramo pasa polas cidades de Frankfurt an der Oder, Słubice e Kostrzyn nad Odrą (*Küstrin* en alemán). Entre Schwedt e Gartz o Oder divídese en dous brazos: o Oder Occidental (polaco *Odra Zachodnia*) e Oder Oriental (*Odra Wschodnia*). O primeiro marca a fronteira desde Mescherin, mentres o segundo corre polo territorio polaco. A pendente, nos derradeiros 30&nbsp;km do río até Szczecin (alemán *Stettin*), é apenas dalgúns centímetros. Atravesa Police e desemboca no Mar Báltico, no que os alemáns chaman Golfo de Stettin (Stettiner Haff).

## Afluentes 
miniatura|dereita|250px|Confluencia do Ilanka e o Oder.
[miniatura|dereita|250px|Río Oder en [Szczecin.]]
[miniatura|dereita|250px|Río Oder en [Police, Polonia|Police.]]
O Oder ten  numerosos afluentes, dos que sen dúbida destaca o Warta, cos seus 808&nbsp;km. Velaí unha lista, na que se indica en primeiro lugar o nome alemán, e a continuación en linguas eslavas (checo e polaco); indícase tamén a lonxitude:

Pola esquerda
*Oppa (ch. Opava, pol. Opawa): 109,2&nbsp;km
*Zinna (pol. Psina): 50&nbsp;km
*Hotzenplotz (ch. Osoblaha, pol. Osobłoga): 96&nbsp;km
*Glatzer Neiße (pol. Nysa Kłodzka): 195&nbsp;km
*Ohle (pol. Oława): 91,7&nbsp;km
*Lohe (pol. Ślęza): 78,6&nbsp;km
*Schweidnitzer Weistritz (pol. Bystrzyca Świdnicka): 95&nbsp;km
*Katzbach (pol. Kaczawa): 98&nbsp;km
*Bober (pol. Bóbr): 268&nbsp;km
*Lausitzer Neiße (ch. Lužická Nisa, pol. Nysa Łużycka): 252&nbsp;km
*Welse
*Alte Oder: 49&nbsp;km
*Gunica

Pola dereita:
*Olsa (ch. Olše, pol. Olza): 83&nbsp;km
*Raude (pol. Ruda): 50&nbsp;km
*Birawka (pol. Bierawka): 50&nbsp;km
*Klodnitz (pol. Kłodnica): 76&nbsp;km
*Malapane (pol. Mała Panew): 132&nbsp;km
*Weide (pol. Widawa): 103&nbsp;km
*Bartsch (pol. Barycz): 133
*Pleiske (pol. Pliszka): 56&nbsp;km
*Eilang (pol. Ilanka): 52&nbsp;km
*Warthe (pol. Warta): 808&nbsp;km
*Mietzel (pol. Myśla): 96&nbsp;km
*Kuritz (pol. Kurzyca)
*Röhrike (pol. Rurzyca)
*Thue (pol. Tywa)
*Ihna (pol. Ina): 128&nbsp;km

## Navegabilidade 
O Oder é navegábel nunha gran parte do seu percorrido, tan lonxe, augas arriba, como até Koźle, onde o río se conecta ao Canal Gliwicki. O curso superior do río está canalizado, o que permite a navegación de grandes barcazas entre os grandes lugares industriais da área de Wrocław.

No curso inferior, o río é de curso libre desde as cidades de Eisenhüttenstadt (onde un canal une o Oder co Spree en Berlín) e Frankfurt (Oder). Augas abaixo de Frankfurt, o río Warta constitúe unha vía navegábel con Poznań e Bydgoszcz para embarcacións menores. En Hohensaaten o canal Havel-Oder-Wasserstrasse conecta, de novo, o río con augas de berlinesas.

## Espazos protexidos 
No curso baixo do Oder hai un parque nacional, no lado alemán, o Parque Nacional do Baixo Val do Oder (*Nationalpark Unteres Odertal*) con 10.500 ha de superficie, e dúas zonas protexidas no lado polaco con 6.000 (Park Krajobrazowy Dolina Dolnej Odry) e 30.850 ha. (Cedynski Park Krajobrazowy).